《重漩孩子相院》
宋代·丘葵

三年挂搭此丛林，今日重来思转深。
雨过残阳如月色，风来老树作潮音。
青山历历留人住，白鹭悠悠契我心。
日暮荒村苦无伴，虚廓曳杖自行吟。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。